A KOPS D'STICK: OK LLIGA 2012-13 (JORN. 7): LLORET 3 - ST. FELIU DE CODINES 3\nOK LLIGA 2012-13 (JORN. 7): LLORET 3 - ST. FELIU DE CODINES 3\nLloret i Sant Feliu de Codines s’han acabat repartint els punts en un partit dominat per uns lloretencs que no han tingut en cap moment la sort de cara i han tingut que anar sempre a remolc del rival. Els codinencs es van avançar molt aviat, però la constància va permetre al Lloret no defallir davant de la multitud d’oportunitats fallades contra els pals i la gran actuació del porter Jordi Garcia, i d’algunes rigoroses decisions arbitrals, i finalment, per dues vegades, van aconseguir empatar el resultat i poder, com a mal menor, lligar un punt contra un rival directe a la classificació.\nCOMPETICIÓ: OK Lliga 2012-13, jornada 7\nLLOC/DIA/HORA: Pavelló Municipal d’Esports, Lloret de Mar (La Selva), 19:30 h.\nCH LLORET (0+3): Ferran Serra (p), Raül Pelicano (1), Jordi Rodríguez Rodri, Xavier Gonzàlez, Enric Torner (1) –equip inicial-, Marc Gòmez, Dani Rodríguez i Víctor Crespo (1).\nFERGO AISA ST. FELIU DE CODINES (1+2): Jordi Garcia (p), Marc Vila (1), Tirso Gòmez (2), Josep Ramon Altayó, Jassel Oller –equip inicial-, Marc Fajas, Jordi Casabayó i Roger Valls.\nEntrenador: Paco Gonzàlez.\n0-1 (2’) T. Gòmez, de falta directa\n0-2 (34’) Vila, al desviar un xut d’Altayo\n1-2 (46’) Crespo, de xut llunyà.\n2-2 (49’) Pelicano, de xut exterior.\n2-3 (49’) T. Gòmez, de falta directa.\n3-3 (50’) Torner, de falta directa.\nÀRBITRES: Ruben Fernàndez i Josep Gòmez\nTARGETES BLAVES: Pelicano i Rodri (CH Lloret)\nFALTES: CH Lloret: 11 // CP Sant Feliu de Codines: 11\n-El partit va començar a les 19:35 h.\nLloret i Sant Feliu de Codines, dos equips ascendits a OK Lliga aquesta temporada, arribaven al seu enfrontament situats a la part baixa de la classificació, 13é amb 4 punts i 15é amb 3 punts respectivament, per el que la seva necessitat de puntuar resulta evident si no volen veure’s immersos en una situació complicada abans del desitjat. El tenir la oportunitat de poder sumar tres punts davant d’un teòric rival directe i posar terra de per mig, donava un al·licient més a aquest partit.\nEn la jornada anterior, el Lloret havia perdut a la pista del Lleida, un altre teòric rival directe, per el que no ensopegar contra el Sant Feliu de Codines resultava necessari per no caure fins a les posicions de descens. Els codinencs, per la seva part, arribaven eufòrics desprès d’haver sumat els seus primers tres punts de la temporada al guanyar a l’Alcoy, i també recuperaven a Jordi Casabayó, absent les dues jornades anteriors.\nGol matiner del Sant Feliu de Codines\nEl Lloret va sortir molt endollat des de bon començament, però la situació ja se li va començar a torçar molt aviat, al minut i vint-i-cinc segons, quan Raül Pelicano va veure una targeta blava per protestar i va ser castigat amb una falta directa en contra. Tirso Gòmez va ser l’encarregat de fer-la efectiva i va superar a Ferran Serra, avançant als codinencs en el marcador.\nTirso Gòmez avança al St. Feliu de Codines als 2 minuts\nEls locals van anar incrementat el ritme i es van fer els dominadors del joc. Van generar multitud de bones oportunitats per marcar, però un cop i un altre topaven amb el porter visitant Jordi Garcia, el salvador del Sant Feliu de Codines en bona part del partit. La falta d’encert final del Lloret i la poca ambició dels visitants van propiciar que amb el 0-1 s’arribés al descans.\nUna de les moltes oportunitats del Lloret, per part d'Enric Torner\nL’inici de la segona part no va diferir gaire amb el que s’havia vist fins al moment. El Lloret continuava marcant el tempo de joc, i arribava constantment amb perill a la porteria rival, però la bola no hi havia forma de que volgués entrar. Els pals i les guardes del porter començaven a impacientar a la parròquia lloretenca.\nUn desafortunat 0-2 cau com un gerro d’aigua freda sobre els locals\nEl Lloret sempre va buscar porteria\nEl Sant Feliu de Codines havia millorat sensiblement referent a la primera part, arribant amb més coherència sobre la porteria de Serra, però sense gaire espurna. Els de Paco Gonzàlez estaven practicant un joc força conservador, tancant-se al darrera i sortint a la contra sense prendre riscos, pel que l’1-1 es veia més factible –i just- que el 0-2. Però, ironies de l’esport, això no va ser així, i un xut a priori innocent de Ramon Altayó des de mitja pista, el va desviar Marc Roca el just per introduir la bola dins de la porteria de Serra, fent pujar el 0-2 al marcador. Un gol que va glaçar als lloretencs, que havien fet mèrits més que suficients per haver empatat i fins i tot, haver donat la volta al marcador durant els 34 minuts de partit que s’havien jugat.\nUna oportunitat per part dels visitants\nPoc li va durar als jugadors del Lloret l’atordiment pel gol rebut, i de seguida es van posar mans a l’obra, conscients de que seguint amb la mateixa tònica, tard o d’hora arribaria el premi, i un quart d’hora era temps suficient per remuntar el 0-2 en contra. Pelicano i Torner eren les puntes de llança d’un cada cop més ferotge assetjament sobre la porteria codinenca. Però no hi havia manera. Els minuts anaven passant i la bola no volia entrar de cap de les maneres, i els jugadors lloretencs cada cop més perdien el nervis i anaven caient en el pou de la precipitació. Xavier Gonzàlez, en un arravatament de ràbia fruit de la impotència davant de la situació de mala sort, va trencar d’un cop el seu estic sobre la pista.\nRaül Pelicano va ser un dels homes més actius en l'atac del Lloret\nMinuts finals bojos\nFaltaven poc més de sis minuts per arribar al final del partit. El Sant Feliu de Codines feia mans i mànigues per defensar-se dels atacs del Lloret i mantenir el seu avantatge. En aquestes, una entrada comesa sobre Enric Torner va acabar significant una falta directa favorable als locals. La ocasió era immillorable per reduir diferències, però la mala fortuna continuava encebant-se amb el Lloret i Raül Pelicano va estavellar el seu llançament directe en el travesser de la porteria.\nAmb aquesta falta directa, Raül Pelícano va estar a punt de fer el primer gol del Lloret\nA manca de quatre minuts i escaig, el Lloret ja havia deixat aparcat el seny i ja jugava més amb el cor i coratge en busca d’un cop de fortuna que els fes entrar dins d’un partit que veien que se’ls hi estava marxant. I així, un xut llunyà a la desesperada de Víctor Crespo va travessar la tanca defensiva visitant i va sorprendre a Jordi Garcia fent l’1-2. El gol va fer veure la llum als lloretencs, i esperonats per la seva afició, van anar en tromba a pel gol de l’empat. Aquest va arribar quan s’entrava en els dos minuts finals, amb una rematada de Raül Pelicano que va agafar amb la guarda baixa al porter codinenc. Però la alegria del 2-2 va durar només uns segons als locals, ja que van cometre la seva desena falta d’equip i Tirso Gòmez feia el 2-3 al transformar la falta directa conseqüent.\nTirso Gòmez torna a avançar als codinencs amb una nova falta directa\nEl Lloret no es va resignar a que la sort li tornès a girar la esquena, i sense defallir van anar en busca d’un nou gol, que de nou van tenir a tocar i unes providencials intervencions de Garcia van evitar. En el darrer minut, el Sant Feliu de Codines va poder sentenciar el partit amb una falta directa a favor per una entrada de Rodri a un rival, que va significar també la expulsió del capità lloretenc. Aquest cop, Ferran Serra si que va poder desballestar la execució de Tirso Gòmez.\nTorner va ser el protagonista del darrer minut\nAmb el Sant Feliu de Codines tancat defensant el seu mínim avantatge davant d’un Lloret que jugava amb minoria, Enric Torner va ser més llest i va saber forçar la desena falta dels visitants. El mateix Torner va fer el llançament de la falta directa, i amb un xut directe però subtil va superar a Jordi Garcia fent pujar el 3-3 al marcador a manca de 22 segons pel final. En el darrer segon, Torner va tornar a ser travat quan encarava porteria decidit a capgirar el marcador, però els lloretencs no van tenir temps material per aprofitar la falta i el partit va acabar amb l’empat a 3, un resultat que no va acontentar a cap dels dos equips; al Lloret, perquè va fer mèrits més que suficients per haver guanyat sense la necessitat d’haver patit tant per aconseguir finalment un empat, i al Sant Feliu de Codines perquè va estar acariciant els tres punts durant quasi tot el partit i ho va deixar escapar en els darrers segons.\nRamon Altayó va frenar a Enric Torner en el darrer segon quan enfilava cap a porteria\nLa propera jornada, el Lloret visitarà la complicada pista de l’Alcoi, l’equip immediatament situat per sobre d’ell a la taula, amb la possibilitat de que una victòria el podia fer guanyar unes quantes posicions. El Sant Feliu de Codines rebrà al Calafell, el cuer, en una gran oportunitat per poder sumar tres punts que el permetin deixar la zona de descens.\nJordi Garcia. El porter dels Sant Feliu de Codines es podria dir que va tenir “una flor al cul” al sortir tant ben parat del constant assetjament al que va estar sotmès. Uns cops gràcies a les seves providencials intervencions, altres cops amb l’ajut inestimable dels pals, però la amb la seva actuació es va erigir com a autèntic salvador del seu equip, fins a tal punt que va acabar traient de les seves caselles als jugadors lloretencs, que van trigar més de 45 minuts en poder batre’l.\n...entre el públic assistent es trobava l’exjugador del CH Lloret Marc Tibau.\n...aquest era el partit Nº 50 en lliga de Manel Barceló a la banqueta del CH Lloret.\nL'equip del "Tu Jugues"\n...el partit es va retransmetre en directe per l’emissora Ona Codinenca 107.2 FM.\n...el programa “Tu Jugues”, encarregat de fer les retransmissions dels partits del Sant Feliu de Codines, ha obert un projecte de micro-mecenatge mitjançant un portal d’internet per a poder finançar les retransmissions fora de casa.\nEnric Torner li va copiar el bigoti al seu company Raúl Pelicano.\nA algun jugador que no vam poder determinar se li va trencar un guant i va deixar les restes sobre la pista.\nL’àrbitre va retirar de la pista un tros de l’estic de Xavi Gonzàlez.\nLa sorollosa afició codinenca que es va desplaçar fins a Lloret va estar animant tota la estona al seu equip.\nEnric Torner, concentrat abans de fer el definitiu empat a 3.\nManel Barceló també va tenir les seves fregues amb els àrbitres.\nA 7 dècimes pel final, el Lloret va disposar de la seva darrera oportunitat per capgirar el partit.\nContrastar les informacions.\nNo soc periodista, ni pretenc ser-ho, però de sempre he escoltat que una de les regles sagrades del periodisme és la de contrastar les informacions abans de fer-les públiques.\nDons una jornada més, fent una repassada a la premsa sobre el com han anat els partits jugats, m’he trobat amb moltes informacions dispars en les diferents cròniques d’alguns partits, Lloret-Sant Feliu de Codines inclòs, les quals no concorden amb la realitat. Dona la casualitat que aquestes informacions errònies es donen en mitjans de comunicació que no han estat presents en el partit en qüestió, i que segurament han elaborat la crònica basant-se en suposicions extretes seguint la fitxa que penja la FEP a la seva web, o bevent de fonts poc fiables, o simplement, copiant les dades d’alguna altra crònica publicada abans, sense tenir en compte si allò es correcte o no. Vaja, com si fóssim un ramat d’ovelles que allà on va la primera, la segueixen la resta sense pensar si al final del camí hi ha un precipici. Això em recorda molt a un examen de tecnologia de la meva època d’estudiant, en el qual em vaig inventar totes les fórmules i resultats, i el meu company de pupitre, veient lo decidit que jo anava responent, va copiar-me fil per randa totes les respostes. No cal dir que a mi em van suspendre “per passar-me de llest”, i a l’altre “per passar-se de gilipolles”.\nDes de fa temps, un lema meu és “del que escoltis no creguis res, i del que vegis, només la meitat”. Per això, en aquest blog només escric de tot allò del que soc testimoni directe, i de les moltes notícies que m’arriben, només penjo les que puc assegurar que són verídiques –això m’ha costat deixar algunes suculentes exclusives en el tinter-. I quan faig alguna crònica, també m’agrada contrastar-la amb la d’algun altre, perquè sempre poden haver-hi coses que has pogut confondre. Està molt bé informar sobre l’hoquei, però està millor informar bé.\nPublicat per Cròniques des de l'exili a 14:36\nEtiquetes de comentaris: Cròniques, Lloret, OK Lliga 12-13, Sant Feliu


JUGUEM A CUINETES: de novembre 2007\nAquest diumenge vaig anar a casa la Salut i l'Àlex per aprendre a fer ametlles garapinyades. Teníem ametlles de fa uns dies que ens van portar del tros de la Clara i en Pep a Mas de Barberans. Tot i que els ingredients no tenen secret, l'elaboració sí que en te.... crec que és millor poder observar algú que en sap fer per poder veure què passa amb el sucre a la paella. Tot i així intentaré explicar-vos-ho per escrit per que ho pugueu provar a casa.\n1 mida d'aigua\n1 mida d'ametlles crues amb pell\n1 mida de sucre (a la 2a paellada una mica menys ja que en tenim de restant de la 1a)\n1 ganivet per si s'enganxa molt el sucre a la cullera i no podem remenar bé\n1 paella amb les parets altetes\nEs posa tot al foc fins que se sent explotar la primera ametlla (com passa amb les crispetes). Això pot passar aproximadament uns 20 minuts després que estiguin al foc. Retirar la paella del foc (sense apagar-lo) i barrejar amb ganes i sense despistar-se perquè el sucre es refreda de sobte i es queda compacte, aquí és on t'ho jugues tot!\nS'ha de remenar per tal que el sucre es refredi com si fos sorra i no "vidre tot compacte". Quan no en queda de líquid, es torna a posar a foc baix fins que es fongui altre cop una mica el sucre (no totalment per que si no se'ns desenganxarà la part que ja hi havia enganxada a les ametlles).\nTornar a retirar la paella del foc i remenar igual que abans de baix a dalt ajudant a que el sucre que queda per la paella s'enganxi a les ametlles. Es pot repetir el procés 3, 4, 5 vegades fins que gairebé no ens quedi sucre per la paella.\nPosar les garapinyades en una plata de vidre perquè es refredin.\nTrucs i consells de l'àvia de la Salut:\n* no sigueu "ànsies" i no proveu les ametlles calentes! us podeu cremar i les ametlles estan remollides.\n* l'àvia deia que a partir del 2n cop que es fon el sucre, més val que no es fongui tot i repetir el procediment (ella aconsellava fondre'l 3 cops o més! jo faig màxim 3, estem al 2007 i el temps és or)\n* passar-s'hi una estona ben llarga i fer les màximes en un dia per no haver de desaprofitar sucre (quan neteges...)\n* Per netejar: omplir la paella d'aigua, posar-la al foc, posar-hi la cullera de fusta i aprofitar quan el sucre s'hagi fos.\nAquí teniu unes fotos del procés d'elaboració\nSalut eren moooolt bones!\nPost de Glòria a les 21:22 4 comentaris\nCom ja us he dit en un anterior post, ahir va ser l'aniversari d'en Carles i per celebrar-ho avui amb els de la seva feina he fet un pastís que vaig veure en aquest blog.\nL'única variació que he fet ha estat la quantitat d'un ingredient: la gelatina. Jo compro unes fulles a una tenda de dietètica que són mes grans que les que venen a supermercats i n'he fet servir 3 per a tot el pastís (1 i 2/3 per a la crema de plàtan i 1 i 1/3 per a la crema de iogurt). La meva àvia en diu "cola de peix" no sé si és el mateix que la gelatina...\nBe, no l'he pogut provar per que no quedaria be portar un pastís ja mossegat, així que si llegeixes aquest post i ets un dels conillets d'índies que l'ha tastat pots deixar un comentari per dir el que t'ha semblat i si es pot tornar a repetir.\nPost de Glòria a les 21:28 8 comentaris\nPer tots Sants castanyes i cargols amb banyes!!!\nI és clar panellets.\nJo he fet servir la recepta de la pàgina de les 3 bessones, així que ja no us la escric....\nNomés us poso un parell de fotos per que veieu com van quedar.\nEls de xocolata me'ls va ensenyar a fer la Dolors, en el seu blog trobareu el post.\nI els de codonyat és fan com si féssim un caneló i després en tallem rodanxes d'1 cm de gruix.\nPost de Glòria a les 21:51 0 comentaris\nFLOR D'ANIVERSARI AMB CREMA I FRUITES\nAvuí és l'aniversari del Carles (i el sant també) i per celebrar-ho ha vingut tota la família a casa a fer postres i cafè.\nCom que a en Carles li agraden molt els pastissos amb fruita avui tocava fer alguna cosa especial i que li agradés sobretot a ell.\nAquí en teniu els ingredients:\nPer a la crema pastissera: posar en un pot la llet, la canyella i la pell de la llimona i fer bullir. Guardar una mica de llet per desfer la maizena. Afegir a la barreja de llet i maizena els rovells d'ou i el sucre. Quan la llet del foc bulli, colar-la i tornar-la a posar al foc. Afegir la barreja de maizena i ous i no parar de remenar fins que espesseixi. Deixar refredar en una plata coberta amb paper film tocant a la crema per tal que no faci crosta.\nPer altra banda, desfer la mantega al microones. Folrar un motlle circular sense base (jo he fet servir cercles fets de paper d'alumini d'uns 2cm d'alçada) amb quadrats de masa filo d'un 15cm de costat pintats amb mantega. Jo n'he posat 3 "arrugadets" per tal que quedin com una flor. L'objectiu és fer un niu al mig per tal de poder posar la crema i les fruites i que quedin com una tulipa (com les de gelat). Posar-los al forn uns 8 minuts a 200ºC.\nPosar la crema pastissera en una màniga i farcir el centre de la flor amb crema. Al damunt posar-hi les fruites que triem a trossets.\nPost de Glòria a les 19:22 0 comentaris


Un error en la plataforma d’Educació retarda hores la publicació de les notes dels opositors de secundària - À Punt\nEls examinands no han pogut consultar el resultat del primer examen fins que no ha passat el migdia\nExamen dels opositors a places de docent de secundària en una imatge d'arxiu / Europa Press\n25 de juny 2021 - 14:25\nL’espera dels opositors de secundària per a conéixer les notes de la primera fase de les oposicions, prevista per a aquest divendres, s’ha allargat més del que es preveia. Un error informàtic n'ha retardat la publicació, que inicialment estava prevista a primera hora d’aquest dijous, i fins que no ha passat el migdia els aspirants a alguna de les places ofertades per Educació no han pogut consultar les notes, segons han confirmat diversos opositors a À Punt.\nEl procediment per a publicar les notes es fa a través d’una aplicació de la Conselleria. Els tribunals encarregats de dur a terme aquest procés s’havien reunit a primera hora del matí amb aquest propòsit, en canvi, tot i els nervis de molts dels candidats, no ha sigut fins a ben passades les 12 del matí quan han pogut consultar les notes, com han admés alguns dels aspirants afectats.\nInicialment, la Conselleria d’Educació havia previst publicar les notes el divendres 18 de juny, però després ho va retardar fins a una setmana després. És una pròrroga que han lamentat sindicats com l’STEPV, que atribueixen el retard a la sobrecàrrega de treball dels tribunals.\nAquest era el segon retard del procés. El primer examen, convocat al principi per al 15 de maig, es va ajornar fins al 22 de maig.


Sanitat es planteja finançar el medicament més efectiu per a deixar de fumar | Consumer\nSanitat es planteja finançar el medicament més efectiu per a deixar de fumar\nL'objectiu d'aquesta mesura seria ajudar els més addictes a abandonar el seu hàbit, sense que això suposi un cost addicional per a la seva butxaca\nData de publicació: Dijous, 07deJunyde2001\nLa ministra de Sanitat Celia Villalobos va assegurar ahir que el seu Ministeri aquesta estudiant la possibilitat de finançar el fàrmac més efectiu que en l’actualitat hi ha en el mercat per a deixar de fumar. Segons la ministra ja s’estan estudiant diversos productes existents en el mercat per a veure com és el més efectiu per a deixar el tabac.\nEs creu que el producte que s’emportarà el gat a l’aigua serà el Bupropión, l’únic tractament farmacològic de venda en farmàcies que recull la farmacopea. Dóna la casualitat que el tractament amb aquest producte, el preu del qual ronda les 25.000 pessetes i es requereixen dues caixes que valen 12.744 pessetes cadascuna, va ser aprovat a Espanya el mes d’octubre passat. Però en aquella ocasió el ministeri de Sanitat es va negar al fet que fos finançat per la Seguretat Social, a pesar que el laboratori fabricador del fàrmac l’havia sol·licitat. La ministra va assegurar que l’únic objectiu que es persegueix amb aquesta mesura és ajudar els més addictes a abandonar el seu hàbit, sense que això suposi un cost addicional per a la seva butxaca. En relació al citat fàrmac, l’Agència Espanyola del Medicament va emetre ahir un comunicat en el qual adverteix que aquest ha provocat en 1 de cada 1000 pacients tractats convulsions nervioses. D’altra banda, la ministra va declarar sentir-se satisfeta davant el bon acolliment que va tenir entre els ministres de Sanitat de la UE, la seva proposta d’eliminar el tabac del càlcul de l’IPC. I es va mostrar esperançada que la seva proposició es dugui a terme. Quant a la seva decisió de prohibir fumar en el lloc de treball va dir que el ministeri entrarà en breu a negociar amb les centrals sindicals i la patronal per a elaborar el decret que contempli tal mesura.\nfinançar fumar-ca medicamento-ca


Hotel Mirabeau Eiffel París França - Ofertes d'hotels amb els MILLORS DESCOMPTES EN LÍNIA\n35 rue sébastien Mercier, 15è - Tour Eiffel - Porte de Versailles, París, França, 75015 - Veure al mapa\nTé alguna pregunta per a Hotel Mirabeau Eiffel?\nMés informació sobre Hotel Mirabeau Eiffel\nSituat a 15th - Tour Eiffel - Porte de Versailles, Hotel Mirabeau Eiffel és el lloc perfecte per gaudir de París i els seus voltants. A només 18.4 km, aquest hotel de 3-estrelles és fàcilment accessible des de l'aeroport. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hotel Mirabeau Eiffel asseguren una estada plaentera als seus clients. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, instal.lacions per a minusvàl.lids, magatzem d'equipatge, Zones públiques amb Wi-Fi.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb sofà, accés a internet (sense fils), habitacions per a no fumadors, aire condicionat, calefacció a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a París, faci de Hotel Mirabeau Eiffel la vostra llar.\nEstació de metro Lourmel\nTorre Eiffel - 1,92 km\nAvinguda dels Camps Elisis - 3,45 km\nMuseu d'Orsay - 3,79 km\nMuseu del Louvre - 4,74 km\nSanta Capella - 5,01 km\nNotre-Dame - 5,22 km\nBasílica Sacré Cœur - 6,63 km\nParc Andre Citroen - 500 m\nCentre Comercial Beaugrenelle - 520 m\nRepliques de l'Estàtua de la Llibertat - 660 m\nComentaris d'Agoda (40)Comentaris de Booking.com (851)\nWeekend in Paris ”\nYoo-Mi, Regne Unit\nFRANCOISE, Illa Reunion


El Barça B assalta el fortí de Palamós\nUna de freda i una de calenta. Si la setmana passada el Llagostera trencava la ratxa de més d'un any sense guanyar a domicili, aquest cap de setmana ha estat a la inversa. El Barça B ha trencat la imbatibilitat de 234 dies sense perdre a Palamós.\nEl filial blaugrana es va imposar per 0-2 en un partit intens amb intercanvi de cops i que no es va decidir fins a la segona part. Els homes de Gerard López van ser més efectius que els d'Oriol Alsina, que li va plantejar una pressió alta i joc per les bandes. El Barça B va començar dominant però poc a poc els locals es van començar a sentir còmodes i va tenir ocasions importants.\nLa primera part va acabar amb intercanvi de cops i un joc elèctric. A la represa el Barça B no va perdonar més i Carbonell va fer el primer gol. A partir de llavors el Llagostera es va llançar a l'atac i en veure que les coses no milloraven Alsina va posar tota la carn a la graella amb tres homes en punta. Pablo Sánchez, Colorado i Carlos Cano. Quan tota l'artilleria apuntava a la porteria del filial del Barça, Cardona va sentenciar el partit al 89.\nTOTAL GERARD LÓPEZ, ENTRENADOR DEL BARÇA B\nEl Llagostera va marxar resignat per la manca de punteria dels seus davanters i per decisions arbitrals pol·lèmiques que podrien haver canviat el signe del partit.\nTOTAL ORIOL ALSINA, ENTRENADOR DE LA UE LLAGOSTERA\nAmb la derrota el Llagostera torna a mirar cap a baix a tres punts del descens i deixa el play off a sis. Dimecres té una nova oportunitat per refer-se demostrant que la victòria al camp del Gavà no va ser flor d'un estiu.


Cambrils millora l’enllumenat i restaura l’embarcació Marinera del Parc del Pescador | Notícies / Noticias Tarragona diari digital Tarragona21\nCambrils millora l’enllumenat i restaura l’embarcació Marinera del Parc del Pescador\nEl nou enllumenat exterior il·luminarà les principals vies del passeig amb una elevada eficiència energètica\nL’embarcació Marinera va ser construïda a Cambrils l’any 1934 pel mestre d’aixa Julià Vives Castellví. La família de pescadors Morell de Cambrils va fer construir aquesta barca d’arrossegament que en aquell temps van anomenar «Àngel». L’any 1998 va ser donada a l’Ajuntament, que va decidir instal·lar-la al Parc del Pescador, que justament s’acabava de crear. El 2011 es va fer l’última restauració a través dels mòduls de pintura i mestre d’aixa de l’Escola Taller. L’embarcació forma part del fons del Museu d’Història de Cambrils.\n11/06/2019 La façana i l’entorn del Mercat Central reforçaran l’enllumenat\n02/10/2019 La Mostra de Vi i Gastronomia de Cambrils celebra la seva 10a edició


Sultan Classic Apartments Kemer Turquia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nSultan Classic ApartmentsApartamentSok.132 No:7, Merkez, Kemer, Turquia, 07980 - Veure al mapaExcepcional9,6Basada en1comentariSultan Classic ApartmentsVeure més fotosPiscinaVeure més fotosVeure totes les 50 fotosMolt bona ubicació 7,5Veure al mapa7,5UbicacióParticularitats que li encantaranaire condicionatbalcó/terrassa\nSobre l'allotjament;DescripcióSi el que està buscant és per un hotel ben situat a Kemer, no busqui més enllà de Sultan Classic Apartments. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Sultan Classic Apartments és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Wi-Fi gratuït en totes les habitacions, transport hotel/aeroport, habitació familiar, servei de llançadora. A més, totes les habitacions ofereixen una gran varietat de comoditats com ara aire condicionat, balcó/terrassa, insonorització, aparell de televisió LCD/pantalla de plasma, TV satèl•lit/cable per satisfer els clients més exigents. L'hotel ofereix moltes oportunitats d'oci úniques, com sauna, piscina exterior, massatge, jardí, sauna. Sultan Classic Apartments és la vostra destinació si buscau allotjament de qualitat a Kemer.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsAnglèsDanèsSuecAlemanyNoruec Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


El projecte d’habitatge públic a la Vila de Gràcia que volia implementar l’Ajuntament in extremis queda aparcat fins al proper mandat. Ho ha anunciat el regidor del districte, Eloi Badia, en una piulada a Twitter. Ha assegurat que es volen donar “temps” per buscar els “consensos necessaris per tal de no haver de renunciar” a l’habitatge social que volien sumar modificant el projecte de la Rambla del Prat.\nEl tuit és una referència a la manca de suport de la resta de partits polítics, que ja van demanar al govern d’Ada Colau que solucionés el conflicte amb la plataforma veïnal Protegim l’Interior d’Illa, que s’oposa frontalment al pla.\nDes del col·lectiu veïnal es queixaven que, tot i les diverses propostes de l’equip de Barcelona en Comú, es posava en risc la supervivència d’un arbre centenari a l’interior d’illa dels carrer Astúries, carrer de l’Àngel i Travessia de Sant Antoni per la construcció d’un bloc per a habitatge social. El govern, en canvi, assegura que això no és cert. Tanmateix, els veïns han mantingut la protesta fins a aquest mateix cap de setmana, quan van fer accions als carrers de Gràcia per informar sobre el cas i titllar de “nyap urbanístic” el pla del govern municipal.\nDesprés de quedar en una posició molt allunyada de les demandes de Protegim l’Interior d’Illa, fonts municipals van explicar a aquest diari que intentarien tirar endavant el pla d’habitatge sense el suport veïnal i que presentarien la seva proposta als grups polítics de l’oposició. Tres setmanes més tard, davant la urgència d’haver-ho de passar per la comissió d’Urbanisme d’aquesta setmana el govern municipal no ha pogut teixir les complicitats necessàries amb la resta de partits i ha decidit aparcar el pla.\nL’oposició, del costat dels veïns\nLa insatisfacció amb la proposta del grup d’Ada Colau l’han certificat fonts d’Esquerra Republicana, que critiquen que el govern “hagi fet emprenyar” els veïns amb la “manca d’informació durant mesos”. A més, asseguren que els habitatges públics que es projectaven al carrer de l’Àngel –després d’obrir-lo per connectar-lo amb Astúries– “són molt petits” i, en canvi, impacten a l’interior d’illa.\nDes del PSC, a més, s’ha posat èmfasi en no aprovar “a correcuita, sense consens i sense la suficient qualitat” un pla d’habitatges “que no tenim clar que siguin viables”. Segons els socialistes, el govern municipal “només busca augmentar l’estadística sobre paper” al voltant dels pisos públics. “Resulta curiós que l’aprovació inicial vingui del mandat de Trias i que en quatre anys el govern de Colau no hagi dit res del tema fins ara”, han afegit fonts del PSC en referència a la modificació del Pla General Metropolità que es volia aprovar al final del mandat.\nProtegim l’Interior d’Illa, contents però atents\nDes de la plataforma veïnal que ha denunciat el pla des que van tenir-ne coneixement celebren la notícia, però adverteixen que seguiran els propers mesos disposats a negociar el futur del pla. “Ara per ara només podem alegrar-nos d’aquesta gran victòria” han explicat a un text. De la mateixa manera, han agraït Barcelona en Comú i la resta de partits que apostin per tenir més temps per trobar un pla vàlid.\nDe tota manera, recorden que han mantingut l’oposició al projecte en tot moment perquè allò que es plantejava seguia incomplint la normativa legal i urbanística, no garantia la pervivència del plataner centenari, reduïa la il·luminació i la ventilació al voltant del bloc i implicava la destrucció d’un edifici històric. A més, critiquen que els pisos que s’hi planificaven eren massa petits i es farien massa tard, ja que “les obres començarien d’aquí a dos mandats”.


InicioArenys de MarArenys de Mar acull una seixanta de joves migrats del Marroc\n17 juliol, 2018 Josep Lluís Vidal Arenys de Mar, Portada, Societat 0\nRoda de premsa dels detalls de l'acollida dels joves migrats a Arenys de Mar. Foto: Ajuntament.\nArenys de Mar acull des d’aquest dimarts una seixantena de joves migrats adolescents que han arribat per diverses vies -pateres, baixos de camions etc- a Catalunya i que majoritàriament procedeixen del Marroc. Els joves, que tenen edats compreses entre els 15 i els 17 anys, no tenen referents familiars i estan sota la tutela de la Direcció General de la Infància i l’Adolescència de la Generalitat de Catalunya, ja que són menors d’edat.\nL’alcaldessa d’Arenys de Mar, Annabel Moreno, ha explicat que Arenys de Mar sempre ha estat un poble d’acollida i ha donat detalls de com es va començar a gestar el projecte que aquest dimarts comença a funcionar al casal de Sant Vicenç de la població.\nMoreno també explica que els joves estaran escolaritzats: alguns a l’institut, altres a l’escola d’adults i un tercer grup anirà a un programa de transició al treball. Fins i tot, algunes entitats esportives s’han interessat per organitzar activitats en les que els joves puguin participar.\nDurant l’any passat van arribar a Catalunya un total de 1.489 joves migrats que no tenen referents familiars. Aquesta xifra duplica la del 2016 i triplica la del 2015. I amb les dades del primer semestre d’enguany -ja portem 1.011 arribades- és previsible que es dupliquin les xifres de l’any passat.\nPer tal de poder atendre tots aquests joves -que l’Estat redistribueix bàsicament entre el País Basc i Catalunya- entre l’estiu del 2017 i fins a juny del 2018 es van crear més de 800 noves places, que se sumen a la vuitantena que es van crear el 2016.\nPer altra part, el conseller Chakir el Homrani ja ha anunciat la creació de 418 places que tenen una dotació presupostària de 10,5 milions d’euros, fet que permetrà comptar amb un total de gairebé 1.300 places per atendre els joves migrats que arriben a Catalunya sense referents familiars i evitar així que caiguin en la delinqüència o en les mans de màfies.\nArenys de Mar acull joves migrats


Llegendes de les constel·lacions (1) (en construcció )\nUna de les característiques meravelloses dels relats mítics és que els animals parlen, els éssers humans es transformen en animals i plantes, i que tant els déus com els herois tenen poders fantàstics. Els elements del món real passen a ser instruments i imatges a través de les quals el relat s'omple de\nL'home, pastor o pagès, nòmada o sedentari, hauria dirigit la mirada al cel i extasiar mentre contemplava el rosari de punts lluminosos. Allà on nosaltres veiem només figures geomètriques, la fantasia i la imaginació dels pobles antics els feien veure dibuixos imaginaris que representaven als herois, déus i semidéus, animals, figures dels seus mites i dels seus faules heroiques i religioses, donant-los un nom, creant un món irreal de divinitats benèvoles o malignes sobre les quals atribuïen tant l'esplendor de les collites com els mals de les catàstrofes naturals.\nDes dels temps més antics, l'home s'ha sentit atret pel misteri del cosmos, sigui per un anhel religiós, per por, o mogut per un onterès simplement d'utilitat. Totes les constel·lacions més antigues tenen el seu origen en el mite llegendari dels pobles i de les civilitzacions més remotes. Recordarem algunes de les llegendes que van donar nom a algunes de les constel·lacions.\nLes ósses i el drac\nA la regió d'Arcadia, fa moltíssims anys, regnava un rei extremadament cruel que va tenir de la seva dona Calixto dos fills: Bootes i Arques.\nEls déus, per castigar la seva crueltat, van enviar al seu regne un drac terrible. Succeïa que quan algú era atacat pel drac quedava convertit en un ós, de manera que al cap de poc temps la meitat de la població d'Arcàdia s'havia convertit en ferotges feres. En una cacera, el mateix rei va ser atacat i esquarterat per una banda d'óssos. La reina i els seus fills van veure el perill que corria el seu regne a causa de la lluita entre les feres i els homes.\nQuan això passava, Bootes (Bover) tenia quinze anys i estava criant dos llobatons, que alimentava amb carn crua, i que li eren molt fidels. Quan ja van ser grans, Bootes se'ls va emportar de cacera, perquè volia fer desaparèixer del seu regne tots els óssos. Poc temps després gairebé no en quedava cap. Se'n va anar a veure la seva mare per fer-la-hi saber que ja no en quedava cap i no hi havia perill.\nLa reina Calixto, que fins llavors havia estat tancada al seu palau, va voler sortir i gaudir de l'aire lliure i del sol, de les flors, dels prats ... Un dia, mentre gaudia del camp amb amb el seu fill petit, Arques, va sentir un rugit. Era el drac. Mare i fill van ser convertits en óssos. Però la tragèdia no acaba aquí: els llops de Bootes van ensumar la presència dels óssos, ignorant que eren la reina i el seu fill Arques, i els van atacar.\nLlavors, Zeus, que l'havia seduït, commogut pels precs de Calixto, els va elevar al cel. Calixto passar a ser la constel·lació de l'Óssa Major; també va col·locar entre les estrelles al drac (Draco) i els llops o gossos de caça (Cannes Venaticii)\nAquesta és una història famosa des de l'antiguitat , la d'un heroi o semidéu: Perseu, l"home volador" amb les seves sandàlies alades, "l'home invisible" quan es posa el casc d'Hades, déu dels inferns, "el cavaller" quan salva la princesa Andròmeda del monstre que va sorgir del mar per devorar-la.\nNo obstant això, tot comença malament per a ell, que en néixer que és llançat al mar amb Danae, la seva mare, dins una caixa de fusta ... El seu pare, Acrisi, rei d'Argos, volia desfer-se'n perquè un oracle li va anunciar que li vindria la mort de mans d'un nét seu\nCefeu, rei d'Etiòpia , i la seva dona, la bella Cassiopea, Andròmeda van haver de sacrificar la seva filla per exigències d'un monstre marí.\nPegàs, el cavall alat, va néixer de la sang de la medusa decapitada per Perseu.\nAquests constel·lacions ocupen una gran part del cel des del pol nord.\nAl rei d'Argos, l'oracle li havia revelat que moriria a mans d'un nét seu i, per evitar-ho va manar tancar a la seva única filla, Danae, perquè així no pogués casar-se i tenir descendència. Zeus, però, va aconseguir entrar a la masmorra on es trobava tancada i ho va fer en forma de pluja d'or (els raigs del sol) i així va poder prendre-la secretament. D'aquesta la relació van tenir un fill al qual van posar per nom Perseu.\nTemorós el seu avi que es complís la predicció de l'oracle, va manar que, tant el seu nét com la seva filla Danae, fossin tancats en una fràgil embarcació i deixats a la seva sort enmig el mar. Zeus, però, els va salvar fent que la petita nau arribés a una illa on el seu rei, Polidectes, els va acollir.\nVan transcórrer els anys. Polidectes volia desfer-se del jove Perseu per així poder seduir la seva mare Danae, de qui s'havia enamorat Un dia li explicà a Perseo com n'eren de terribles i monstruoses les Górgones, sobretot Medusa. El seu aspecte era terrorífic: els cabells eren serps enroscades, els ulls, terribles, ja que petrificaven a qui gosés mirar-los; les seves urpes eren de bronze i tenia ales per volar. Així, doncs, Polidectes li va ordenar -creient que no sobreviuria- que anés a la recerca de Medusa i li tallés el cap.\nPerseu, obedient i sense saber les males intencions del rei, va sortirt de Grècia navegant pel Mediterrani fins que va arribar a l'illa de Sicília en on hi va trobar dues fades que li van oferir ajuda i li van proporcionar els mitjans per poder dur a terme tan arriscada missió. Li van donar un escut tan lluent com un mirall, una espasa, un sac, unes sandàlies alades perquè pogués volar i un casc que feia invisible a qui el portés posat. Amb l'escut es protegiria de la imatge de Medusa, amb l'espasa li tallaria el cap, i ho col·locaria dins del sac.\nDit i fet. De la sang de Medusa va néixer, com per encant, un cavall meravellós, que tenia ales i volava com un ocell. Aquest prodigiós cavall va anomenar-se Pegàs\nPerseu va muntar en ell i va fugir sense ser vist gràcies al casc que el feia invisible, i va arribar a Etiòpia on va descobrir una bella donzella encadenada a una roca: era Andròmeda, filla del rei d'Etiòpia, Cefeu, i de la reina Cassiopea.\nAndròmeda li va explicar la causa de la seva trista situació: resulta que la seva mare, Cassiopea, es vantava de ser més bella que les Nereides, les filles del déu del mar. Això va enfurismar a Posidó que, com a càstig, va enviar als etíops un monstre marí que els exigia cada any una donzella per ser menjada per ell. Durant set anys s'havia decidit per sorteig qui era la víctima de la bèstia. Aquell any, el déu del mar els va dir que el país quedaria lliure del monstre per sempre si se li oferia la filla del rei, Andròmeda. Per això estava encadenada a la roca esperant que el monstre la devorés.\nEn escoltar aquesta història, Perseu va comprendre que Zeus l'havia enviat perquè la salvés. El nostre heroi va trencar les cadenes que la lligaven i la va dir que amagués el cap per no veure el que passaria.\nArribava el monstre marí, Perseu va treure, sense mirar-la, el cap de Medusa i el monstre al veure-la es va convertir en una roca. Finalment, Perseu va sortir d'allà amb Andròmeda a llom del cavall Pegàs i va tornar a Argos, la seva pàtria.\nDesitjava veure al seu avi, però aquest, espantat per por que es complís la profecia segons la qual havia de morir a mans del seu nét, va fugir a un país veí, on per aquells dies se celebraven uns jocs. Perseu s'hi havia inscrit sense saber que el seu avi estava entre els espectadors. Quan Perseu va llançar el disc, aquest, desviat per l'aire, va anar directament contra el seu avi, que va morir de l'impacte. Així es va complir l'oracle.\nPerseu va ser el nou rei d'Argos i va governar durant molts anys en companyia de la seva dona Andròmeda.\nUn cop morts, els déus els van col·locar al cel prop de Cefeu i de Cassiopea perquè tots sabessin i recordessin la valentia de Perseu.\nAnem a provar una galeria


El passat 14 de juliol vam rebre la visita de la tècnica d'enllaç, dependent de la Direcció General de LABORA Servei Valencià d'Ocupació i Formació, responsable del compliment de les actuacions establides, tant en el programa formatiu com el projecte d'obra del taller d'ocupació “MUTXAMEL FORMA I OCUPA II”, que des del passat 30 de desembre de 2020 es desenvolupa en el nostre municipi amb les especialitats de Jardineria i Obra.\nLa tècnica del Labora Raquel del Arco Martí va estar acompanyada pel personal directiu i docent de les dos especialitats del taller d'ocupació i de l'Agència de Desenvolupament Local, així com pel regidor de l'àrea de promoció i desenvolupament econòmic, Antonio Sola Suárez, que va liderar a través de l'ADL la petició de sol·licitud del programa subvenció.\nEn esta ocasió, en la visita es van comprovar els avanços desenvolupats per l'alumnat de les dos especialitats, tant en la part teòrica com en la pràctica i de les situacions reals de treball, ja que tot l'alumnat ha arribat de manera satisfactòria a l'equador del programa formatiu.\nLes intervencions durant les hores de treball real i pràctiques consistixen en la realització d'obres d'interés general i són les següents: “Reparacions vàries en el cementeri municipal”, “Realització de la parcel·lació i preparació d'un hort ecològic urbà en Ravel” i “Condicionament de la jardineria en les zones verdes de Ravel i l´Almaixada”.\nActuacions especialitat de Jardineria\nFins al moment, l'especialitat de Jardineria ha estat principalment actuant en la zona verda de l’Almaixada on s'han realitzat labors de desbrossament, neteja i de poda en tot l'arbratge; i s'ha treballat en la totalitat de la superfície prevista on s’han retirat les restes de vegetals i de poda.\nEn la visita, es va destacar l'avanç de la construcció de les parcel·les que aniran destinades als horts urbans, dotades cadascuna d'estes d'instal·lació de reg, i el muntatge d'un hivernacle amb umbracle inclòs.\nActuacions especialitat d'Obra\nDurant la visita al cementeri, es va observar la substitució de moltes de les rajoles que estaven en mal estat i que amb el pas dels anys s'han anat desgastant, amb el consegüent perill que té tant per als treballadors com per als visitants en general.\nTambé es van observar els avanços significatius en la pintura de diverses parets del recinte, que l’alumnat està realitzant de manera manual, per a no embrutar cap dels nínxols.\nEl regidor va aprofitar l'ocasió per a reiterar la seua gratitud tant al personal directiu i docent com als alumnes/treballadors, perquè és “conscient que sense la seua col·laboració i implicació no tindríem els resultats que, quan falten 6 mesos per a concloure , ja s'estan detectant”.\nI, per descomptat, va agrair a la Direcció General del LABORA i Fons Social Europeu per l'aportació econòmica que, juntament amb l'aportació municipal, ha fet possible un any més que els nostres aturats puguen beneficiar-se del programa d'ocupació i formació, que els pot qualificar per a inserir-los de nou en el món laboral amb una formació adequada als llocs demandats en l'actualitat.


el batibull: 2013\nBases del XXII Premi Joan Vilanova de Dibuix i Gravat\nPodran participar en aquest concurs tots els artistes majors d’edat que no hagin guanyat en la convocatòria anterior a aquesta.\n2. Cada concursant podrà presentar una única obra en cada modalitat (dibuix i gravat), de tema lliure, amb la única condició que no hagin estat premiades en cap altre concurs o certamen.\n3. Les obres s’hauran de presentar sense signatura o marca d’autoria, amb el lema o títol al dors i acompanyades de la butlleta d’inscripció. Podran acompanyar-se del currículum de l’autor/a però amb la identitat en sobre tancat.\n4. En la modalitat de dibuix cada concursant podrà presentar un sol dibuix, degudament emmarcat i protegit amb vidre o metacrilat (no s’accepten grapes) i les dimensions no podran superar els 100 x 100 cm del marc exterior.\n5. En la modalitat de gravat s’admetran totes les tècniques pròpies de l’art gràfic: gravat, litografia, serigrafia i procediments digitals i electrònics. Cada concursant podrà presentar una sola obra degudament emmarcada i protegida amb vidre o metacrilat (no s’accepten grapes) i les dimensions no podran superar els 100 x 100 cm del marc exterior.\n6. Les obres s’hauran de fer arribar al Centre Cultural el Casino (Pg. Pere III, 27 baixos) del 21 de gener a l’1 de febrer de 2014, de dimarts a dissabte de 18 a 21 h. En cas de fer-se arribar per correu o missatgeria caldrà fer-ho amb un embalatge convenient i reutilitzable. El lliurament i recollida de les obres va a càrrec del concursant, sense que correspongui reclamació en cas de possibles desperfectes o pèrdues.\n7. El Jurat estarà format per especialistes en la matèria delegats per l’Ajuntament de Manresa, una persona en representació del Cercle Artístic de Manresa i una persona en representació de l’Escola d’Art de Manresa.\nL’organització estableix un únic premi per cada modalitat cedit per l’Ajuntament de Manresa:\n- 1r premi de dibuix: 1500 euros (impostos inclosos)\n- 1r premi de gravat: 1500 euros (impostos inclosos)\nEl jurat podrà concedir accèssits en nom del Cercle Artístic de Manresa.\n8. Les obres premiades quedaran en propietat de l’Ajuntament de Manresa, que en posseirà tots els drets legals de reproducció i difusió, entenent que l’autor renuncia a la propietat i qualsevol reclamació. Les obres passaran a formar part del fons d’art de la ciutat. L’autor premiat en l’apartat de gravat haurà de lliurar el gravat original i la matriu a l’organització.\n9. El jurat farà una preselecció de les obres presentades i les seves decisions seran inapel·lables.\n10. Els artistes seleccionats autoritzen la cita dels seus noms, així com la possible reproducció fotogràfica de les seves obres en el catàleg, mitjans de comunicació i programa d’activitats de l’organització.\n11. L’exposició de les obres admeses es durà a terme al Centre Cultural el Casino, Espai 7, del 13 de febrer al 2 de març de 2014. La inauguració de l’exposició, així com el veredicte del jurat i lliurament de premis es realitzarà el dia 13 de febrer a les 8 del vespre, al Centre Cultural el Casino, Espai 7.\n12. La recollida de les obres no premiades va a càrrec dels concursants. S’hauran de recollir al Centre Cultural el Casino del 4 al 13 de març de 2014, de dimarts a diumenge de 18 a 21 h. Les obres no recollides dins aquestes dates quedaran a disposició de l’organització i s’entendrà que els autors renuncien a la seva propietat.\n13. Els organitzadors es reserven el dret de resoldre qualsevol aspecte no previst en aquestes bases.\n14. El fet de prendre part en aquest concurs suposa l’acceptació d’aquestes bases.\nPublicat per Escola d'Art de Manresa a les 11:51 0 comentaris\nConcurs d'il·lustració de Casa Ametller\nCasaametller i la Fundació Ametller convoquen un concurs d’il·lustració remunerat amb 2000€ per la imatge guanyadora. Busquen un personatge infantil que sigui la imatge conductora del producte per a infants i per a les activitats de la Fundació dirigides a nens. El termini per a presentar-vos-hi acaba el proper 31 de gener de 2014.\nTrobareu més informació al web www.casaametller.net, i les bases completes les trobareu en aquest enllaç.\nPublicat per Escola d'Art de Manresa a les 11:26 0 comentaris\nEls alumnes de 2n d’Il·lustració de l’Escola inauguren al Racó de l’Art de la Llibreria Papasseit, el proper divendres 13 de desembre de 2013 a les 19h, l’exposició C.A.R.R.E.R.S.(Camins Aleatoris de Relacions Retallades i Efervescències Rodolant Simbòlicament), una reflexió dibuixada sobre el carrer i la ciutat.\nAmb l’ànim de mantenir el caràcter processal d’aquest projecte en el que han estat treballant durant setmanes, el muntatge de l’exposició serà realitzat per l’equip d’artistes el mateix divendres des de les 17h i en una acció oberta al públic.\nDe la mateixa manera, l’exposició anirà transformant-se, amb la participació dels visitants, fins a la seva cloenda a mitjans de gener.\nUs esperem a aquest acte que, de ben segur, obrirà pròximes reflexions sobre l’àmbit de la ciutat.\nParticipen: Isabel Bejarano, Óscar Boix, Alèxia Lleonart, Tània Luque, Xavier Moreno, Alexis Pérez, Gemma Portí, David Rodríguez, Adrià Soldevila, Jordi Vila, Roser Vilaró.\nPublicat per Escola d'Art de Manresa a les 8:33 0 comentaris\nANIMAC Campus 2014\nUn any més la Mostra Internacional de Cinema d’Animació de Catalunya, ANIMAC, ofereix als estudiants d’animació, cinema, audiovisuals, art o disseny la possibilitat d’assistir a Animac a preus especials. Cliqueu la imatge adjunta per a més informació i reserves.\nLa Mostra aquest any es durà a terme del 20 al 23 de febrer de 2014.\nPublicat per Escola d'Art de Manresa a les 19:58 0 comentaris\nConcurs d'il·lustració Turisme Familiar de Blanes\nL’Ajuntament de Blanes ha convocat un concurs per escollir la imatge d’un personatge, una mascota que serveixi per identificar els conceptes i els valors lligats a la marca BLANES TURISME FAMILIAR. L’objectiu és crear una icona capaç de transmetre valors com ara diversió i entreteniment perquè comparteixi la imatge de la marca i ajudi a identificar el municipi com a lloc destacat de destí triat per les famílies pel fet de disposar d’aquesta marca.\nLes bases del concurs, que trobareu a http://visitblanes.net/ca/concurs-dilc2b7lustracio/111/82.html, recullen que els treballs podran presentar-se fins el dissabte 30 de desembre de 2013 i la il·lustració que es triï com a guanyadora rebrà com a premi 750 euros. Els originals s’han de lliurar a l’Oficina d’Atenció Ciutadana (AMIC) de l’Ajuntament de Blanes. L’horari de l’AMIC és de dilluns a divendres, de 8 a 15 i els dissabtes de 9’30 a 13’30 h. Per estalviar cues a l’Oficina de l’AMIC, també es pot demanar cita prèvia a través de la xarxa: http://amic.blanes.cat\nEls participants només poden presentar una obra per autor i tenen plena llibertat per escollir la temàtica del personatge. Amb tot, es demana que la il·lustració estigui inspirada en algun element turístic del municipi, com per exemple el mar, Sa Palomera, o algun dels monuments que hi ha a Blanes. També s’explicita que la imatge ha d’estar pensada perquè sigui atractiva pel públic infantil i haurà de ser prou versàtil com perquè pugui aplicar-se en diferents formats i espais.\nEl veredicte del concurs es farà públic el 5 de gener, coincidint amb la Cavalcada de Reis, i a partir del 7 de gener es podrà veure penjada al web de turisme:www.visitblanes.net\nMés informació al 972 358 260 o al correu turisme@blanes.cat\nPublicat per Escola d'Art de Manresa a les 19:52 0 comentaris\nConcurs de cartells de la Fira de Primavera de Navàs 2014\nDes de l'Ajuntament de Navàs ens han fet arribar les bases del 6è concurs de cartells de la Fira de Primavera. Teniu temps fins el 17 de febrer per presentar-vos-hi i optar a un premi de 300 euros.\nPublicat per Escola d'Art de Manresa a les 19:33 0 comentaris\nConcurs de cartells "sexe jove" de Torelló\nDes del Torelló Jove ens han fet arribar les bases del concurs de cartells: “Sexe Jove”. El concurs permet la participació de persones majors de 12 anys sense límit d’edat i lloc de residència, amb treballs a l'entorn del tema tractat: per una sexualitat sana.\nEl termini acaba l'11 de febrer, i el premi (en la categoria de majors de 17 anys) és de 300 euros.\nPublicat per Escola d'Art de Manresa a les 19:26 0 comentaris\nConcurs de cartells de la Universitat d'Estiu-UdL 2014\nFins el 10 de febrer teniu temps per participar en el dissetè Concurs de Cartells de la Universitat d'Estiu de la Universitat de Lleida. La dotació del premi és de 1.000 euros i el concurs està obert a tothom que es vulgui presentar.\nTrobareu tota la informació al web http://estiu.udl.cat\nPublicat per Escola d'Art de Manresa a les 19:04 0 comentaris\nConcurs d'arts plàstiques "Manresa, en construcció"\nMANRESA EN CONSTRUCCIÓ és un concurs d'arts plàstiques que té com a objectiu trobar un disseny que, amb la força de la imatge, acosti a la ciutadania la importància de treballar per construir societats amb valors. Alhora, la imatge seleccionada ha de potenciar la difusió del Consell Municipal de Solidaritat de Manresa, com a xarxa d'entitats que treballa per la promoció dels drets humans.\nPodeu presentar les vostres propostes entre el 18 de novembre i el 9 de desembre a la Casa Flors Sirera, i optareu a un premi de 300 euros.\nPodeu llegir les bases completes clicant sobre la imatge.\nPublicat per Escola d'Art de Manresa a les 9:41 0 comentaris\n2n concurs de còmic de Vilassar de Mar\nLa llibreria Índex convoca el II concurs de còmic a Vilassar de Mar amb el suport de l’Ajuntament de Vilassar de Mar, Biblioteca Municipal Ernest Lluch i Norma Editorial.\nEl concurs està dotat de tres categories i tres premis:\nCategoria Infantil (7-12 anys) PREMI lot còmics\nCategoria Juvenil (13-16 anys) PREMI lot còmics\nCategoria Adults (17-99 anys) PREMI 200 euros en efectiu i un lot de còmics.\nL’objectiu del concurs és la creació d’un personatge que serà el DOLENT I MALVA/ADA de Vilassar de Mar, i sobretot potenciar l’interés per la lectura, i pel món del còmic en general.\nLes bases del concurs estan disponibles al web de la Llibreria Índex :http://llibreria‐index.cat\nPublicat per Escola d'Art de Manresa a les 9:10 1 comentaris\nExposició d'Héctor Herrera a l'Escola d'Art\nDes d'aquesta setmana i fins el proper dia 22, podeu gaudir de la magnífica exposició d'il·lustració fantàstica que ens ha portat l'Héctor Herrera.\nL'Héctor és exalumne d'il·lustració de la nostra escola, i des de fa uns anys s'ha especialitzat en l'àmbit de la il·lustració fantàstica per a jocs de rol, "trading cards", etc., al qual es dedica professionalment.\nNo us la deixeu perdre, val la pena!\nPublicat per Escola d'Art de Manresa a les 9:57 0 comentaris\nCicle de conferències "Parlem d'Art", al Casino\nDes del Cercle artístic de Manresa ens han fet arribar informació sobre el cicle de xerrades a l'entorn de l'art que començarà el proper dia 13 amb en Josep Ma. Massegú, que parlarà de "l'univers dels colors, del dibuix i de la pintura". Hi esteu tots convidats!\nPublicat per Escola d'Art de Manresa a les 9:40 0 comentaris\nGrafito Editorial busca nous talents del còmic\nGrafito Editorial és una nova aventura editorial engegada per Yolanda Dib i Guillermo Morales. Per a engegar la seva activitat, Grafito busca nous talents del còmic que encaixin en el seu projecte.\nLa pretensió de Grafito Editorial és la de distribuir el seu material emprant tots els mitjans a l'abast en els temps que corren: botiga virtual pròpia, distribució en botigues especialitzades o descàrregues d'exemplars digitals.\nGrafito busca ara material per a publicar, autors que els enviïn els seus projectes amb llibertat creativa, amb l'objectiu de trobar bones històries de qualitat. La intenció és publicar en el format clàssic de tapa dura, d'unes 100 pàgines, històries dirigides a públic jove i adult que sàpiguen apreciar una obra ben feta.\nSi hi esteu interessats, consulteu la seva web http://www.grafitoeditorial.com, on trobareu tota la informació sobre com fer-los arribar les vostres propostes.\nPublicat per Escola d'Art de Manresa a les 9:32 0 comentaris\n29a Mostra de Còmics Ciutat de Cornellà\nArriba de nou la Mostra del Còmic a Cornellà: Exposicions, actes en directe, activitats dirigides a instituts i escoles, a les biblioteques i als carrers. Activitats on els autors locals en són protagonistes, tallers i trobades d’autors reconeguts, les exposicions de Kim i de Marika Vila... I com a acte central, l’entrega de premis del 8 de novembre al Castell, on també es farà l’entrega del 20è Premi Ivà a Miguelanxo Prado.\nSi voleu saber-ne més, trobareu tota la informació a http://www.cornella.cat/ca/MostraDelComic.asp\nPublicat per Escola d'Art de Manresa a les 9:09 0 comentaris\n"Approved for adoption", el documental del mes\nEl proper 14 de novembre, a l'Auditori de la Plana de l'Om de Manresa, podreu gaudir de la projecció del documental "Approved for adoption" de Jung & Laurent Boileau, adaptació del conegut còmic autobiogràfic del mateix Jung “Piel color de miel” (Couleur de peau: miel). La sessió és gratuïta, i començarà a les 20h.\n"Approved for adoption" és un Un documental, on realitat i animació s’uneixen per crear un testimoni únic sobre l’experiència de l’adopció:\nJung. Dibuixant. 42 anys segons el Registre. Ell prefereix considerar la data del seu naixement el dia que, amb 5 anys d’edat, un policia el va trobar perdut pels carrers de Seül. Era un dels 200.000 coreans abandonats que després serien adoptats per famílies d’arreu del món. Superada la quarantena, Jung decideix retornar a Corea del Sud per primera vegada i conèixer el país que el va veure néixer, trepitjar la terra dels seus avantpassats i, si és possible, trobar el rastre de la seva mare biològica. Un viatge físic i emocional de retorn a la infantesa, reconciliació amb les arrels i descobriment de la veritable identitat.\nApproved for Adoption s’acosta a l’experiència emocional de l’adopció des de l’inusual gènere del documental d’animació, un format 100% còmode pels autors per poder evocar a la pantalla elements dels quals no existeix imatge real: records, somnis, pors, expectatives i esperances. Vídeos domèstics gravats en Super 8, fotografies i imatges enregistrades expressament pel documental s’enllacen naturalment amb la illustració poètica i molt sovint onírica de Jung.\nPublicat per Escola d'Art de Manresa a les 8:59 0 comentaris\nNO a la LOMCE!!!\nAquest és l'aspecte que presenta avui la façana de la nostra escola gràcies a la pancarta que els alumnes d'il·lustració han elaborat per a l'ocasió, en motiu de la vaga general d'educació:\nPublicat per Escola d'Art de Manresa a les 13:55 0 comentaris\nPremi Ciutat de Palma de Còmic 2013\nL'Ajuntament de Palma convoca una nova edició del Premi Ciutat de Palma de Còmic. S'ha de presentar una proposta de llibre amb un mínim de 16 pàgines acabades i una sinopsi detallada de la història completa. Les propostes s'han de trametre abans del dia 31 d'octubre, i el guanyador, que rebrà un premi de 10.000 euros, es compromet a acabar i lliurar l'obra completa abans del 30 de setembre de 2014.\nTrobareu les bases completes aquí: http://www.cultura.palma.es/documentos/D_1233.pdf\nPublicat per Escola d'Art de Manresa a les 10:55 0 comentaris\nNou llibre de Joan Turu publicat per l'editorial Barcanova\nI seguim amb ex alumnes! El Joan Turu ens fa saber que l'editorial Barcanova acaba de publicar el llibre "Som solidaris", il·lustrat per ell.\nPublicat per Escola d'Art de Manresa a les 10:20 0 comentaris\nCartell de l'Oda Sales per a les jornades de divulgació pediàtrica\nEns agrada molt saber què fan els nostres ex alumnes, i per això us demanem sempre que ens informeu de les feines que feu, exposicions, concursos, presentacions... En aquest cas ha estat l'Oda Sales qui ens fa arribar el cartell que ha realitzat per a les XXIV Jornades de Divulgació Pediàtrica del Berguedà. Gràcies, Oda!\nPublicat per Escola d'Art de Manresa a les 10:15 0 comentaris\nPresentació del llibre "L'àvia té una cosa que no es treu" a Barcelona\nLa nostra ex alumna Rosa Alonso en ha enviat informació sobre la propera presentació del seu llibre autoeditat "L'àvia té una cosa que no es treu" a Barcelona.\nL'acte tindrà lloc a la llibreria LA PARADA, ubicada a les parades exteriors 14-15 del Mercat de l'Abaceria Central de Gràcia, cantonada c/ Torrijos amb Travessera de Gràcia.\nUs recordem que podeu veure i comprar el llibre a http://www.bubok.es/libros/221980/LA-IAIA-TE-UNA-COSA-QUE-NO-ES-TREU\nPublicat per Escola d'Art de Manresa a les 10:01 0 comentaris\nCurs "La dinamització de la lectura a partir de contes il·lustrats"\nDes del CAE, Centra d'Animació i Esplai, ens fan arribar informació sobre aquest curs que comença el proper dissabte, i que pot ser del vostre interès:\nPublicat per Escola d'Art de Manresa a les 9:50 0 comentaris\nConvocatòria d'artistes per al Terrorfest '13 de Berga\nEl Jordi Vilà, alumne d'il·lustració, ens ha fet arribar informació sobre el Terrorfest'13 que es farà a Berga el proper mes d'octubre, i en la organització del qual participa.\nEn concret, ens demana la col·laboració de tots aquells que vulgueu participar en la Mostra d'Artistes del Terror, per a la qual podeu presentar qualsevol obra artística (fotografia, escultura, il·lustració...) en format mínim de DIN A4, i de tècnica lliure. Cal que ho lliureu abans del 24 d'octubre.\nCom que les obres s'han de dur a Berga, el Jordi s'ha ofert a dur-les ell mateix des de l'Escola, per tant només cal que parleu amb ell, o li envieu un correu a jordi_18_vila@hotmail.es\nTrobareu més informació al web del Terrorfest.\nPublicat per Escola d'Art de Manresa a les 10:21 0 comentaris\n1r Concurs de Grafits a Navàs\nL'Ajuntament de Navàs, amb la col·laboració de la comissió de la Fira de Tardor 2013, convoca el I Concurs de Grafits.\nPoden participar-hi totes les persones majors de 16 anys, individualment o en grup. Cal presentar un recull amb fotografies de treballs realitzats prèviament, i el jurat farà una sel·lecció i determinarà els finalistes que realitzaran els grafits, i d'entre els quals es triarà el guanyador.\nPer a participar heu de presentar la sol·licitud a l'Ajuntament de Navàs abans del 10 d'octubre de 2013, i el guanyador rebrà un premi de 300 euros.\nPodeu trobar informació més detallada al web de l'Ajuntament de Navàs.\nPublicat per Escola d'Art de Manresa a les 9:43 0 comentaris\nPremis Junceda 2013\nCom cada any, l'Associació Professional d'Il·lustradors de Catalunya (APIC) convoca una nova edició dels Premis Junceda, amb l'objectiu de premiar i donar a conèixer la il·lustració en totes les seves àrees d'aplicació.\nS'hi pot presentar qualsevol obra publicada l'any 2012, a qualsevol lloc del món, sempre i quan l'autor sigui un il·lustrador/a que resideixi a Catalunya. En els premis s'estableixen diferents categories, i no hi ha límit en el nombre d'obres que pot presentar cada il·lustrador/a.\nLes obres s'han de presentar a través de la pàgina web de l'APIC abans del 4 d'octubre de 2013.\nPer als alumnes d'il·lustració, és d'especial interès el Premi Futurs Creadors, que s'ha creat amb l'objectiu d'estimular i promoure la creació jove amb la presentació dels projectes finals de les escoles d'il·lustració de Catalunya. Els autors/es que s'hi presentin hauran de presentar el certificat corresponent de l'escola que acrediti que l'obra correspon al projecte de fi carrera de l'any 2012, per tant, si teniu interès en participar-hi, només cal que ens ho digueu.\nPublicat per Escola d'Art de Manresa a les 11:18 0 comentaris\nPremis Lazarillo 2013 d'àlbum il·lustrat i creació literària\nAquest prestigiós guardó, el més antic de l’estat espanyol pel que fa a la literatura infantil i juvenil, va ser convocat per l'extingit INLE l'any 1958 amb la finalitat d'estimular la creació de bons llibres per a infants i joves. Des de l'any 1986 és l'OEPLI l'encarregada de convocar-lo anualment, amb el patrocini del Ministerio de Educación Cultura y Deporte, en les seves dues modalitats: Àlbum Il·lustrat i Creació literària. La dotació de cada un dels premis és de 3.000 euros, i el termini per a presentar les obres acaba el 30 de setembre.\nBases Creació Literària 2013 (pdf)\nÀlbum Infantil Il·lustrat 2013 (pdf)\nGuanyadors edicions anteriors (pdf)\nPublicat per Escola d'Art de Manresa a les 11:02 0 comentaris\nExposició de Ricard Aranda, Jorge del Corral i Sílvia Cabestany\nDesprés del parèntesi estival, i un cop superada la voràgine de l'inici de curs que sempre ens porta de corcoll, per fi podem reprendre l'activitat d'aquest blog i seguir fent-vos arribar informacions que poden ser del vostre interès. Durant aquestes setmanes se'ns han acumulat força coses interessants, o sigui que... comencem!\nD'entrada, us informem de l'exposició que podeu veure aquí, a l'Escola, des d'avui mateix i fins el proper 17 d'octubre. Es tracta d'una magnífica mostra d'originals dels il·lustradors Ricard Aranda, Jorge del Corral i Sílvia Cabestany (cliqueu sobre els noms si voleu veure les seves webs i saber què fan), que ens presenten sota el títol genèric de "Il·lustratruites".\nNo us la deixeu perdre, val molt la pena!\nPublicat per Escola d'Art de Manresa a les 10:09 0 comentaris\nProjecte "parelles artístiques"\nLes entitats que formen part de la Xarxa de Salut Mental del Bages ens han demanat col·laboració per al projecte "parelles artístiques", del qual us n'adjuntem la informació bàsica per si pot ser del vostre interès.\nEs tracta d'un projecte que fa ja 7 anys que es du a terme a Osona amb un èxit considerable, i al qual aquest any es volen adherir les entitats del Bages relacionades amb la salut mental. Concretament, les entitats que en formen part són MOSAIC, ALTHAIA, MUTUAM I AMPANS.\nEl plantejament és senzill: es tracta de fer una obra sumant el treball d'un artista professional i d'un artista amateur (persona usuària de la xaxa de salut mental), que treballen en col·laboració. Les obres s'hauran de realitzar durant els mesos de setembre-octubre, però la durada concreta, el nombre de sessions, etc. són molt variables i van en funció de la proposta i de la disponibilitat de l'artista. L'espai de trobada pot ser l'estudi de l'artista o els locals dels quals disposen les 4 entitats participants.\nEl proper dimarts 30 de juliol hi haurà una xerrada infomativa per a tots els artistes interessats, a les 19:30h a la biblioteca del Casino. Podeu assistir-hi sense cap compromís, i decidir-vos després que us ho hagin explicat amb més detalls.\nUn cop elaborades les obres, cap a desembre-gener es farà una exposició al Bages, i més endavant se'n fa una altra de conjunta amb totes les entitats de Catalunya. També se'n farà un catàleg.\nSi voleu més informació, a més de la xerrada podeu consultar la web del projecte, www.parellesartistiques.cat . I si hi esteu interessats, podeu posar-vos en contacte amb nosaltres escrivint-nos un correu a eart@ajmanresa.cat, o parlar directament amb les entitats organitzadores el dia de la xerrada.\nPublicat per Escola d'Art de Manresa a les 0:22 0 comentaris\n3r Concurs de Còmic a Vilafranca del Penedès\nL’Ajuntament de Vilafranca del Penedès, mitjançant una iniciativa de l’Oficina Tècnica de Joventut, el Servei de Cultura i la Biblioteca Torras i Bages, convoca el 3r Concurs de còmics Operació Còmic, dirigit a la població jove.\nEl concurs té per objectius sensibilitzar i fomentar el gust per la lectura i la creació artística, i promoure l’art del còmic entre el jovent.\nLa temàtica és lliure i es pot participar en dues categories:\nCATEGORIA A: joves de 12 a 17 anys.\nCATEGORIA B: joves de 18 a 30 anys.\nEl concurs està dotat de 5 premis: cada categoria amb un primer i segon premi, i un premi al millor Jove autor@ local. El període de presentació dels treballs és fins al 20 de setembre de 2013.\nPodeu clicar aquí per descarregar les bases completes.\nPublicat per Escola d'Art de Manresa a les 23:35 0 comentaris\nTreballs del taller d'animació\nAquí us deixem els magnífics treballs que han realitzat els nens i nenes del casal d'estiu al taller d'animació:\nPublicat per Escola d'Art de Manresa a les 12:29 0 comentaris\nC. dels Infants, 2\nTel. i fax: 93 872 63 69\nEls blocs dels nostres alumnes, exalumnes i professors\nJavi Oviedo blog\nJavi Oviedo creating\nJesús Morgado Pachus\nBhan (Abraham Pérez Albinyana)\nLlibres Artesans (Ferran Cerdans)\nCapsula Project (Marga Martínez)\nJoan Turu - il·lustració\nBeatriz Rojas de la Rosa\nMª Àngels Plans\nUna biblioteca imaginària\nSou alumnes o exalumnes de l'Escola d'Art de Manresa? Teniu un bloc on pengeu els vostres treballs de disseny i/o d'il·lustració? Envieu-nos l'adreça, i l'enllaçarem des del Batibull. Volem que el Batibull sigui també una via de difusió dels vostres treballs!\nBases del XXII Premi Joan Vilanova de Dibuix i Gra...\nConcurs de cartells de la Fira de Primavera de Nav...\nConcurs de cartells de la Universitat d'Estiu-UdL ...\nConcurs d'arts plàstiques "Manresa, en construcció...\nNou llibre de Joan Turu publicat per l'editorial B...\nCartell de l'Oda Sales per a les jornades de divul...\nPresentació del llibre "L'àvia té una cosa que no ...\nCurs "La dinamització de la lectura a partir de co...\nConvocatòria d'artistes per al Terrorfest '13 de B...\nPremis Lazarillo 2013 d'àlbum il·lustrat i creació...\nExposició de Ricard Aranda, Jorge del Corral i Síl...


DEL DIJOUS 1 AL DIUMENGE 11/3\nLa bretxa que separa els termes ensenyar i educar pareix fer-se cada vegada més gran. Lògic seria que els programes educatius preparessin els futurs ciutadans per a ser emocionalment intel·ligents, indepedents i crítics; però no sempre és així. En Classe coneixem una alumna i el seu professor que es troben sols en l’aula un dia de vaga estudiantil. Tenen dos punts de vista diferents, marcats per les seues generacions. Mentre que el professor ha conegut les lluites socials que es van convertir en democràcia i posteriorment en frustració, l’alumna és conscient de la seua indignació però no contempla, encara, una possible revolució. LUCAS SÁEZ


Existeix un reglament d'accés a Eslovènia.\nCercar esquema a Eslovènia per mapa\nA la dreta d’aquest text hi ha un mapa de tots els esquemes. A sota d'aquest text hi ha un mapa de tots els esquemes. Feu clic per obtenir un mapa més gran. Totes les ciutats eslovenes amb esquemes s’enumeren a continuació per tipus principal d’esquema. Desplaceu-vos per trobar totes les ciutats. Feu clic per trobar informació completa sobre els esquemes d’aquesta pàgina.\nCercar esquema a Eslovènia per llista


Per tal de poder crear aquest projecte d’una forma global i crear un major impacte abarcant la major difussió publiciària i informació possible, hem dissenyat la nostra campanya en formats diferents que es complementen: un espot publicitari exposat al final d'aquesta pàgina, aquest blog en xarxa, un tríptic informatiu, un póster i una valla publicitària. Si el projecte es dués a terme, es tractaria de que els suports creats apareguessin alhora en diferents medis per així arribar a més quantitat de gent.\nLa campanya publicitària està adreçada a tot tipus de públic, i té un doble objectiu: per una banda, divulgar i donar a conèixer aquesta mesura de protecció, i per altra banda, intentar motivar les persones a realitzar un acolliment despertant un sentiment de solidaritat comprensió.\nA continuació es presenten tots els formats esmentats\nSi us ve de gust, també podeu votar, opinar, criticar,...\nPublicat per ACOLLIMENT FAMILIAR a 12:40 1 comentari:\nAquest cap de setmana hem vist als informatius de TV3 aquesta notícia relacionada amb l'acolliment familiar.\nPot ser ara la gent s'hi anima més..\nAquí us pengem el vídeo de la notícia.\nPublicat per ACOLLIMENT FAMILIAR a 21:43 1 comentari:\nCentres d'Acollida: són cases o pisos on els infants que han estat separats de la seva família són atesos en un primer moment mentre que s'estudia la seva situació.\nCentres Residencials: són cases o pisos on viuen els infants que estan a l'espera de ser acollits. S'hi estan mentre no poden ser amb la seva família d'orígen o preparen la seva independència fins la majoria d'edat.\nDesemparament: és la situació de risc envers el desenvolupament de l'infant, donada la manca o inadequada atenció per part de la seva família (higiene, salut, abandonament, maltractament, manca d'alimentació...).\nDGAIA: és la Direcció General d'Atenció a la Infància i l'Adolescència. És l'organisme responsable de la protecció dels infants a Catalunya i depen del Departament d'Acció Social i Ciutadania de la Generalitat de Catalunya.\nFamília biològica: és la família natural de l'infant, els pares i germans.\nFamília extensa: és la família natural de l'infant entesa de forma àmplia, els avis, oncles, cosins.\nGuarda: és el deure d'atendre i educar un infant. En l'acolliment és la família acolllidora qui té la guarda de l'infant.\nICAA: és l'Institut Català de l'Acolliment i l'Adopció, responsable de tot allò que té a veure amb l'acolliment i l'adopció a Catalunya. És un organisme autònom del Departament d'Acció Social i Ciutadania de la Generalitat de Catalunya.\nICIF: Són les Institucions Col·laboradores d'Integració Familiar, entitats sense ànim de lucre que tenen com a finalitat la protecció dels infants, que reuneixen els requisits previstos. Estan acreditades d'acord al Decret 337/1995, de 28 de desembre, per desenvoupar les funcions de mediació que preveu la llei per integrar els infants en una família.\nPotestat: és el conjunt de drets i obligacions que la llei reconeix als pares i mares sobre els seus fills quan són menors d'edat o estan incapacitats. En alguns casos en els que intervé l'Administració per incompliment dels pares, la potestat es pot dividir en tutela i guarda.\nTutela: és la responsabilitat legal que s'adjudica a una entitat administrativa sobre una persona menor d'edat o amb alguna discapacitat. A Catalunya, la tutela dels infants recau sobre la DGAIA.\nPublicat per ACOLLIMENT FAMILIAR a 21:41 Cap comentari:\nÉs aconsellable que la persona o família, amb residència habitual a Catalunya, que s'ofereix per acollir un infant, concerti una cita prèvia per telèfon amb l'Institut Català de l'Acolliment i de l'Adopció, el qual té representacions territorials a Girona, Lleida i Tarragona, o amb alguna Institució Col·laboradora d'Integració Familiar (ICIF).\nSi voleu ser una família acollidora heu de fer un escrit o una sol·licitut normaliztada, en la qual d'han de fer constar les dades personals i les motivacions que teniu d'acollir temporalment un infant.\nJuntament amb la sol·licitud, s'han de presentar els documents següents:\nInforme mèdic de salut física i psíquica sobre la possibilitat de prestar una atenció adequada a un infant\nTingueu en compte també que, segons les característiques de l'infant i el tipus d'acolliment, es preveuen ajuts econòmics per a les famílies o les persones acollidores.\nEn el seu moment, l'ICAA (Institut Català de l'Acolliment i l'Adopció) proposa un menor determinat a una família en concret. Aquesta proposta es farà sempre en interès del menor i a partir de les seves necessitats i particularitats. Després de l'acceptació per ambdues parts, s'inicia progressivament la relació de l'infant amb la família, que en tot moment compta amb el suport del personal tècnic per tal d'ajudar tant la família com l'infant durant tot el temps que duri aquest acolliment, especialment en el procés d'integració de l'infant, després en l'acompanyament, i si s'escau, en el comiat.\nPublicat per ACOLLIMENT FAMILIAR a 20:42 Cap comentari:\nTrobem diferents modalitats d'acolliment segons la situació de cada infant, la família biològica i la família d'acollida\nNormalment, és un acolliment d'infant/s d'entre 0 i 6 anys. Aquest tipus d'acolliment té una doble finalitat: evitar la institucionalització de l'infant, i donar un temps d'espera mentre es realitza una avaluació del cas. La durada mínima és d'aporximadament 6 mesos.\nAcolliment simple amb previsió de retorn\nL'infant serà acollit en un nucli familiar que no és el propi, i que complementarà les seves necessitats fins que se solucioni la problemàtica i pugui tornar amb la seva família biològica. Poden durar fins a 2 anys, però de vegades aquests acolliments esdevenen de llarga durada.\nAcolliment de llarga duració o permanent\nS'acull a l'infant o jove durant un temps determinat, fins que sigui major d'edat o es trobi l'alternativa més adequada. Solen ser acolliments de més de 4 anys, però degut a la complexitat familiar en la que es troba l'infant o jove, és molt difícil predir quan es produirà el retorn amb la família biològica, en molts casos no és possible.\nPublicat per ACOLLIMENT FAMILIAR a 16:56 Cap comentari:\nLes famílies acollidores haurán d'atendre als infants com si fossin un membre més de la família i respectar els vincles amb la seva família d'origen.\nPer tal de garantir els interessos dels menors, les famílies han de seguir un procés de valoració que comprén com a mínim dues entrevistes individuals i una entrevista al domicili dels sol·licitants. També cal que assisteixin a unes sessions formatives específiques per a famílies acollidores. Aquesta valoració donarà lloc a un informe psicosocial referent a la unitat familiar, al possible infant/s a adoptar i al tipus d'acolliment més idoni.\nEn aquesta valoració es tenen en compte diferents aspectes:\nno patir cap malaltia física o psíquica que impossibiliti l'atenció a l'infant\ncapacitat d'adaptació davant de noves situacions\npossibilitat de dedicació\nmitjans de vida suficients\nhabitatge en condicions adequades\ncapacitat educativa i entorn familiar directe que pugui donar suport a la tasca educativa\nmotivació adequada a la finalitat de l'acolliment\nvoluntat d'acollir compartida per tot el nucli familiar que conviu\nacceptació, si escau, de la relació entre l'infant amb la seva família biològica i de facilitar-li el retorn i l'acceptació de la història, la identitat i la cultura pròpies del menor\nvoluntat de col·laborar i acceptar el seguiment i l'assessorament tècnic del procés\nPublicat per ACOLLIMENT FAMILIAR a 16:58 Cap comentari:\nEls menors que necessiten ser acollits per una família que no és la pròpia estan en situació de desemparament. Es considera que un menor està desemparat quan falten les persones que se n'han de fer càrrec, o quan aquestes persones estan impossibilitades i es pot apreciar que al menor li manquen els elements bàsics per al desenvolupament integral de la seva personalitat. També està en situació de desemparament l'infant que presenta signes de maltractaments físics o psíquics, abusos sexuals, d'explotació o altres de naturalesa anàloga.\nAquests infants freqüentment estan ingressats en centres, residències o llars infantils i, fins i tot alguns de fa massa temps, pel qual cosa necessiten viure i crèixer dins de la normalitat d'una família i es pot comprovar com, al cap de poc temps de viure-hi, l'infant millora en tots els aspectes.\nLes característiques dels infants que esperen viure en una família d'acollida són molt diverses, les seves edats estàn compreses entre els 0 i els 17 anys. Abans de proposar-los viure amb una família d'acollida sempre es té en compte la seva opinió, ja que és molt important que desitgin i entenguin el per qué d'una altra família i es respectin els seus interessos. Ells han de ser protagonistes en el procés.\nPublicat per ACOLLIMENT FAMILIAR a 15:17 Cap comentari:\nAlgunes referències legals sobre l'acolliment familiar\n"L'acolliment simple en família comporta confiar de manera temporal la guarda d'un menor a una família o persona, sense que existeixi, en el moment de la seva constitució, finalitat adoptiva." (Decret 2/1997, de 7 de gener, i Decret 127/1997, de 27 de maig)\n"El menor desemparat que hagi d'ésser separat de la seva llar o entorn familiar ha d'ésser confiat a una altra família o persona que faci possible el desenvolupament integral de la seva personalitat.\nLes persones que rebin un menor en acolliment simple tenen l'obligació de vetllar per ell, tenir-lo en llur companyia, alimentar-lo, educar-lo i procurar-li una formació integral, sempre sota la vigilància, l'assessorament i l'ajut de l'organisme competent." (Llei 37/1991, de 30 de desembre)\nPublicat per ACOLLIMENT FAMILIAR a 15:06 Cap comentari:\nPublicat per ACOLLIMENT FAMILIAR a 14:09 15 comentaris:


Un altre més per a la llista de futbolistes que, jugant a La Lliga professional espanyola, van defraudar a Hisenda. Cinc anys de presó demana la secció de Delictes Econòmics de la Fiscalia Provincial de Madrid per l'ex migcampista basc del Reial Madrid, Xabi Alonso.\nSe li imputen tres delictes contra Hisenda per cedir els seus drets d'imatge a una societat a Madeira (Portugal) de 2010 a 2012 per evadir més de 2 milions d'euros per a Hisenda mentre era jugador de l'equip blanc.\nGerard Piqué es torna cineasta: prepara una sèrie sobre les "intimitats" del Barça\nA més, el representant del Ministeri Públic reclama la mateixa pena per a l'assessor fiscal del futbolista i per a l'administrador de la societat Kardazli a Madeira. La Fiscalia demana que paguin una multa de 4 milions d'euros i l'abonament de forma conjunta de més de 2 milions d'euros per a l'Agència Tributària, el que suposaria un total que supera els 6 milions d'euros.\nSegons la Fiscalia, a mitjans de 2009 els tres acusats van articular una cessió de l'explotació dels drets d'imatge de l'exfutbolista "amb la intenció que el mateix obtingués un benefici fiscal il·lícit".\nLlavors, el 9 d'agost de 2009, Xabi Alonso va signar un contracte pel qual simulava la cessió de l'explotació dels seus drets d'imatge a la societat a Madeira. Aquesta empresa, pertanyia a una societat resident a Panamà de la qual Xabi Alonso era el titular 100% de les participacions socials des del 16 de desembre de 2009, quan recentment havia arribat al Reial Madrid.\nIgualment, la Fiscalia afegeix que la cessió suposadament il·lícita d'aquests drets es va realitzar en un moment en què l'exjugador blanc era no resident a Espanya, i es va mantenir així almenys fins a 2012, durant els tres primers anys de les cinc temporades que el migcampista basc va jugar en l'equip blanc i que va residir a la capital del país, quan hauria d'haver regularitzat la seva condició fiscal en arribar a Madrid.\nEntre 2009 i 2012, Xabi Alonso va explotar la seva imatge a diferents sense fer "ús real" de la societat que es trobava a Madeira, segons explica la Fiscalia, "convertint aquesta entitat en un mer instrument formal d'ingressos i pagaments que no va desenvolupar cap funció en l'explotació de la imatge de l'acusat ".


Darrers dies per votar als Pressupostos Participatius de l'Ajuntament de Cambrils - Revista Cambrils\nPublicat el Dimecres, 28 de novembre de 2018 10:46h\nImatge de l'urna que s'instal·lada, cada dimecres, al costat del mercadet ambulant | Cedida\nEl termini per votar als Pressupostos participatius de l’Ajuntament de Cambrils s’acaba aquest divendres, 30 de novembre. La regidora de Participació, Ana López, ha animat a les persones que encara no hi han participat a aprofitar els últims dies per sumar el seu vot a un màxim de tres de les onze propostes finalistes.\nPoden votar les persones que hagin fet els 16 anys abans del 2 d’agost de 2018 i que estiguin empadronades a Cambrils abans d’aquesta data. Les votacions es poden fer de forma electrònica a http://participa.cambrils.cat o dipositant la butlleta que s’ha fet arribar a totes les llars a una de les urnes situades al vestíbul de l’Ajuntament, el Centre Cívic les Basses, el Centre Cívic Vilafortuny, l’Ateneu juvenil, la Biblioteca municipal o la Torre del Llimó (les butlletes també és poden trobar al costat de les urnes). A més, cada dimecres s’instal·la una urna mòbil al mercat ambulant.\nS’executarà la proposta més votada, i després la resta de propostes amb major nombre de vots, sempre i quan la suma total no excedeixi els 100.000€.\nLes propostes finalistes, que es van escollir el setembre en un taller de priorització, es poden consultar aquí: https://participa.cambrils.cat/vota.


Esmorzarots fets a medida al Bar Mercat de Riba-Roja de Túria - GASTRONDARIO\nLa localitat seu sobre un suau pujol a la dreta del riu Túria. Té una població de 20.700 habitants aproximadament. La cuina local presenta una gran varietat d’arrossos i els dolços que s’elaboren en fleques i pastisseries.\nL’aigua del riu Túria ha sigut fonamental per al desenvolupament de Riba-roja, lligada a ell des dels seus orígens, al llarg de la història es va desenvolupar amb enginy i creativitat diverses estructures per a obtindre-la i proveir a la població: aqüeductes, ponts, pous, molins.\nEl Parc Natural i el Parc Fluvial del Túria representen un gran espai verd on els ciutadans poden trobar-se amb la naturalesa, gaudir d’activitats a l’aire lliure, esportives i d’oci, on el riu es converteix en un element dinamitzador i vertebrador del territori.\nBon dia Família, des d’Esmorzarots hui hem vingut a gaudir al Bar Mercat, situat al mateix carrer del mercat, 18. Porta obert des de l´any 1967, gràcies a la primera generació, Jose Casades i Pilar Correa, més coneguts al poble com Pepín i Pilarín. A l´any 1999 deixaren pas al seu fill Jose Casades (Willi) i Inma Tortajada, “La Marquesa”, de malnom.\nFins ara són ja 54 anys de Bar i aquí segueixen!. El Bar es troba dins del Mercat Municipal, on hi han diverses tendes d’alimentació: Carnes Amelia, Pescavenida, Xarcuteria Mayte, Verduras Inma, Xarcuteria Maria, Drogueria Mercé i EcoTúria (tenda alimentació ecològica i complementació esportiva).\nEls seus productes naixen d´aquestes tendes, intentant fomentar l´economia de proximitat i tradicional. El bar tracta d’una barra en forma de U amb capacitat de 30 banquetes, més 8 taules interiors i dos taules a la terrassa, al cap de setmana permeten ficar fins a 16 taules, on sempre estan ple de gom a gom.\nEl pa dels seus entrepans, molt especial, artesà i casolà de tota la vida, l’agafen del forn just d’enfront, de Julio casades i del forn de Viki, Forn Navarro, els dos forns són tradicionals i els seus clients ho noten molt quan li peguen mos a l’entrepà.\nUtilitzen un oli verge extra-ecològic, L´Eco Travadell d’una qualitat exquisita per al paladar. En referència als entrepans, fan el que els diga el client, ja que tenen tota classe d´aliments al moment, per estar dins del Mercat Municipal del poble, cosa que quan el client es senta a la barra o taula, veu al moment com demanen la carn i com la fan a la planxa! Mmmm¡¡ Un meravellós regal per anar fent ganeta¡¡\nTambé fan dinars al gust del client tots els dies, però els Divendres de tot l´any es fan cassoles d´arròs el forn per a dinar en el local i per emportar, és el seu plat estrela amb diferència.\nEl Café i les infusions són de OQUENDO, la marquesa és una especialista en fer gaudir a la gent amb els seus cremaets! També vos aconselle fer un tast a l’especialitat amb llet merengada i café granissat que tenen tot l´any, s’anomenen “Manolos”.\nPer tota la família, la major satisfacció de dur el bar, durant tants anys, és que no els suposa cap sacrifici. Per a ells és un regal poder servir i cuidar a la gent cada dia¡ Molts anys família¡¡\n🥖🥖🥖Forn Julio Casades i Forn Navarro a Riba-roja.\n🔆🔆🔆Oli L’Eco Travadell\n-Especialitat en truites: creïlla, espinacs, ceba, carxofa, truita de\nllonganissa i botifarra, i truita d´alls tendres.\n-COLESTEROL: botifarra, llonganissa, carn-salà i xoriço amb allioli.\n-“REVUELTO”: francesa, formatge, sobrassada i botifarra desfeta)\n-Carxofa amb llonganisses té molt d’èxit també.\n← ESMORZAROTS ¿QUI SOM?\nUn clima màgic al bar l’institut de Riba-Roja del Túria →


Un nou llibre defineix el cas Palau com la ´fallida moral de Catalunya´ - Diari de Girona\nUn nou llibre defineix el cas Palau com la ´fallida moral de Catalunya´\nEl periodista Manuel Trallero analitza a fons els orígens de la\ntrama de corrupció i la relació amb el poder de Fèlix Millet\nMADRID | EFE/DDG La trama corrupta que va envoltar al Palau de la Música i les seves connexions amb l'elit social d'aquesta comunitat centren el llibre Música celestial: del mal anomenat cas Millet o cas Palau, en el qual el periodista Manuel Trallero defensa que el cas va suposar la "fallida moral de Catalunya sencera". En el seu llibre, publicat per Destino, Trallero analitza a fons els orígens de la trama i la relació amb el poder de Fèlix Millet -el principal acusat pel saqueig del Palau de la Música- i intenta demostrar que el del Palau no és un més dels molts casos de corrupció perquè va esquerdar els "fonaments" de la societat catalana.\nEl periodista, que ha dedicat tres anys a investigar la trama -analitzant centenars de documents i realitzant cinquanta entrevistes- assegura que el mateix dia que va veure per televisió la policia entrant al Palau va tenir una "espurna", va percebre que allò era "una cosa diferent", i va començar a treballar en el llibre. Trallero va entrevistar Millet en unes trobades "delimitades" per la seva condició d'imputat, cites que li van permetre veure'l com algú "fascinant, polièdric i camaleònic" que estava profundament marcat per la seva història familiar, cosa que el va portar a emular el seu pare, qui va ser president de l'Orfeó Català.\nEl cas Palau, defensa, va més enllà d'una simple trama de corrupció per la "transversalitat" d'una institució que se sustentava sobre àmbits diferents: una fundació que representava la societat civil, un consorci on hi havia les tres administracions, i l'Orfeó Català.\nExplica Trallero que l'exresponsable del Palau va establir una xarxa dels clients que afectava "tots els partits", i recorda que tant CiU com el PSC van posar al capdavant de la institució Millet, qui, el dia de l'escorcoll policial, "tenia concretada una entrevista a la seu d'ERC". "Anava de tour pels partits perquè defensessin esmenes als pressupostos de l'Estat a les Corts que incloguessin subvencions per al Palau, i tots hi accedien", resumeix l'autor, qui assenyala que malgrat que Millet es relacionava amb tots els partits, tenia unes connexions "més pròximes" a líders de Convergència i del PP. "El mateix José María Aznar, sent president, va sopar a casa seva a Menorca", recorda Trallero.\nEl periodista diu que l'"entrada" del Govern d'Aznar al Palau va ser "espectacular", ja que l'Executiu va donar 14,4 milions per a les obres de reforma, i la resta, fins a un total de 16 milions, els van aportar altres administracions, entre elles la Generalitat. "El PP va efectuar un veritable desembarcament a la Fundació del Palau, i el nateix Millet va haver de fer-se de la branca catalana de la FAES, però per al nacionalisme va ser molt dur veure Aznar convertit en el màxim benefactor del Palau: No crec que mai l'hi hagin perdonat a Millet", apunta. El periodista creu que de tot el que ha passat en el cas Palau, el més detestable és "la llei del silenci" que es va imposar. "Era impossible que allò que va succeir no ho veiés ningú, quan hi havia persones que portaven mitja vida al Palau", assegura.\n"Ja sabem que el que sembla mentida és per la poderosa raó que no és veritat", diu Trallero, que recorda en el seu llibre el cop que va suposar el cas per a la societat catalana, que veia el Palau, la seu de l'Orfeó Català, com un "temple" per ser l'única institució creada pel catalanisme polític durant el segle XIX que arriba intacta al XXI i a més amb una "dimensió internacional".


webp3 | El blog dels conills i els cargols\nAhir els Cargols vam estar repassant com funciona un tren a vapor. Vam veure una seqüència, vam mirar un vídeo i per acabar vam fer uns experiments.\nEl primer va ser fer una xemeneia i el segon veure vapor d’aigua.\nSi voleu veure la nostra experiència teniu un parell de vídeos i alguna foto al Drive.\nPosted in PROJECTE DELS TRENS\nEls Cargols hem fet un viatge molt especial a psicomotricitat.\nEntreu al Drive! No us ho perdeu!!\nEls Conills i els Cargols hem après molt del conte “Els músics de Bremen”. Aquesta és la història d’uns animals domèstics que se senten maltractats pels amos de les seves granges. Tots quatre es rebel·len contra aquesta situació i decideixen trobar una alternativa amb la seva unió i el seu enginy. És així, com inicien el seu viatge cap a Bremen per a fer-se músics.\nNosaltres hem après la cançó que cantaven l’ase, el gos, el gat i el gall de camí a Bremen: https://www.youtube.com/watch?v=tQDTJq-VF-c També hem discriminat auditivament els sons dels animals i l’instrument que acompanyava a cadascú d’ells.\nDIBUIXEM UN TREN\nDesprés de pujar al tren de l’Oreneta, parlar de quines són les parts d’un tren i observar els diferents trens que tenim a la classe, els Cargols ens vam atrevir i…\n…quins trens més bonics, amb les seves rodes, els seus vagons, les seves finestres i algun, fins i tot amb la seva xemeneia.\nBANDERES COTXES DE CARRERES\nEls conills estem molt engrescats amb el projecte dels cotxes de carreres, la setmana passada, vam fer diferents activitats relacionades amb les diferents banderes que hi ha al circuit.\nDesprés de conèixer la gran majoria de banderes, vam fer un taller per crear la que més ens va agradar, la d’inici i final de cursa.\nAquí us deixem un tastet de com la vam crear entre tots i totes.\nPosted in PROJECTE DELS COTXES DE CARRERES\nAvui els Cargols hem viscut un parell d’aventures!!\nHem pujat al TREN del parc de l’Oreneta i hem gaudit un munt amb totes les explicacions que ens ha fet el Jesús. També hem pogut entrar a les cotxeres i veure tots els trens que tenen guardats, fins i tot hem pogut veure carbó de veritat, el carbó que necessiten els trens de vapor.\nAbans de marxar ens hem fet una foto tots i totes a l’estació, però hem esperat a l’andana i hem arribat al tren passant per la plataforma.\nEsperem que els Cargols us expliquin tot i tot el que hem viscut avui, fins i tot el fet d’haver de sortir corrents perquè venia un porc senglar!!\nFamílies al Drive teniu fotos i vídeos.\nPosted in PROJECTE DELS TRENS, SORTIDES\nEls Cargols continuem fent els nostres TRENS!! Ahir vam enganxar la xemeneia i les rodes amb l’ajuda de la Patri, ella posava la silicona i nosaltres amb molta cura les enganxàvem.\nTambé estem preparant la tapa de l’àlbum, on farem una via per poder deixar el TREN.\nAviat us els podrem ensenyar!!\nCONTE: EL CARGOL I L’HERBETA DE POLIOL\nEls Conills i els Cargols hem explicat el conte del “Cargol i l’herbeta de poliol” i avui l’hem representat amb el personatge que cadascú ha volgut.\nFamílies al Drive teniu un vídeo amb el final del conte, nosaltres ens ho hem passat molt bé, esperem que us agradi.\nEls Conills i els Cargols hem explicat el conte “Lost and found” by Oliver Jeffers, a les sessions d’anglès.\nAquesta preciosa història del nen, el pingüí i la seva amistat, ens ha permès treballar nou vocabulari en anglès i el concepte “lost” and “found”. Després de llegir el conte, vam buscar els personatges perduts per tota la classe!.\nA la següent sessió, vam trobar a dins de la capsa una carta dels protagonistes de la història, que deia que ens volien presentar a tots els amics que han fet durant els seus viatges. Quina il·lusió ens va fer rebre la carta!!\nFinalment, vam conèixer tots els amics, que eren animals. D’aquesta manera, hem començat el nou tema “animals”.\nSi voleu veure l’animació del conte, aquí teniu l’enllaç “Lost and Found”.


ELS XIQUETS de LLERS: Entrades i sortides a l'escola\nEntrades i sortides a l'escola\nA la llar tenim molts moments especials. Instants que ens fan sentir acompanyats, acollits, estimats, abraçats, ... presents. Potser perquè estem cantant una cançó a la falda de l'adult, potser perquè estem anat a dormir i ens agafem les mans; potser perquè estem dinant i compartim unes rialles; ... són moments quotidians, senzills, instantanis, i moltes vegades no li donem importància.\nPerò cada moment, cada instant, cada dia, va teixint les nostres vides i aquests moments quotidians són els que sempre estan presents. Els que van construint la nostra personalitat, els coneixements, les capacitats, els que ens ajuden a fer-nos una imatge del món i saber com actuar-hi.\nvolem fer especial atenció a les arribades i sortides de l'escola\nMoments de grans alegries on els infants esperen les seves famílies amb il.lusió.\nEns agrada compartir aquest moment. Un retrobament després de tot el dia separats. Cadascú amb les seves experiències per explicar, amb les seves anècdotes per acollir.\nEls més grans poden explicar què ha passat a l'escola, què els hi ha agradat més o menys; poden ensenyar amb què estan jugant...\nEls més petits les mestres podem posar paraules del que nosaltres hem observat aquell dia. D'alguna cosa que ens ha cridat l'atenció ... i compartir un moment distés, un moment de relació i complicitat.\nEs desperten tot d'emocions\nes comparteixen moments de joc.\nes comparteixen històries entre famílies,\ni les entrades..... encara que el temps és més curt ja que totes les famílies van a treballar. Tenim temps per desitjar-nos bons dia!!, per dinar-nos com ha anat el mati.\ni entrar amb ganes d'agafar aquella joguina que vam deixar el dia anterior!!!\ni desitjar bon dia a la resta de companys que ens acullen amb alegria de tornar-nos a veure un altre dia.\nEtiquetes de comentaris: Petita gran família